Odense Adresse-Contoirs Efterretninger, 1840-12-29
Ved det nu tilendebragte Deputeretvalg for det 13de Distrikt af de mindre Landeiendomsbesidderes Valgklasse har det viist sig, at den for dette Distrikt hidtil værende meget virksomme Deputerede, Cancellieraad Haastrup, har maattet vige, som det synes, for den større Tillid Fleertallet af Bønderne har havt til at faae en Deputerel af deres egen Midte. Om Bondestanden hermed er bedre tjent, fortjener vistnok Overveielse i de Distrikter, hvori endnu ikke er foregaaet Valg. Hos de 281, som valgte paa Cancellieraad Haastrup til nye Deputeret, var sikkert den Mening herskende, at han bedre end deres - forstørstedelen - Ligemænd, kunde tale deres Sag, om just ikke som den meest Begavede, saa dog altid med den Kraft, der kan skaffe sig Betydning i Stændersalen, hvor det ikke hidtil har viist sig, at de Deputerede af selve Bondestanden, have kunnet præstere noget betydeligt Foredrag, eller Motivering af deres Paastande, skjøndt de iøvrigt af deres Meddeputerede af de andre Stænder kan erkjendes for meget agtværdige. Hine 281 - blandt hvilke Jndsenderen hører - vilde sikkerlig ikke have givet Haastrup deres Stemme andengang, dersom de ikke havde havt den Overbeviisning, at hans fremtidige Færd vilde svare til den forløbne Tids. At der har fundet fleersidige Jnsinuationer Sted (skjøndt vistnok ikke af de Tvende, der bleve valgte) for at fortrænge denne duelige og sindige Deputerede, er mere end sandsynligt, og at de, som heraf have ladet sig forlede, have handlet urigtigt, derom vil det bedste Beviis findes i de Oplysninger, Stændertidenden, afgiver i forskjellige Sager. Det er ikke Jndsenderens Hensigt at holde ham nogen Lovtale; men kun at henlede de endnu ubesatte Valgdistrikters Opmærksomhed paa hans samvittighedsfulde Virken for hans Valgklasse, ved blot at henpege paa et Par Sager, hvor der har været Spørgsmaal om Byrdernes Fordeling paa Hartkornet. Haastrup har 1836 - og det fortjener vistnok Paaskjønnelse af det ufrie Hartkorns Brugere - været den første, som - tilligemed en afdød Deputeret – har gjort Krav paa, at det frie Hartkorn burde deeltage lige med det ufrie i de Bekostninger, som skulde afløse Friægterne in natura m.v., og han har i 1810, da Udkastet til Veianordningen antog det af ham i 1836 forfægtede, men da ikke antagne Princip, andraget paa, at det frie Hartkorn skulde deeltage lige med det ufrie i Bi veienes Vedligeholdelse, da lige Nytte og Brugsret krævede lige Byrde. At Amendementet kun fik 18 Stemmer for sig gjør her Jntet til Sagen; men besynderligt nok, at en anden Deputeret af samme Valgklasse, Proprietair Hansen paa Kragsberg, var af en ganske anden Mening, idet han, som kan sees af Stændertidenden Side 2732, yttrede: "Hvad angaaer Cancellieraad Haastrups Amendement om, at det frie Hartkorn skulde deeltage i Viveienes Vedligeholdelse, da kan jeg ikke tiltræde Samme, da man dog noget maa respectere de "Rettigheder, som i en lang Række af Aar have været tilstaaede Godseierklassen. Saaledes talede Hansen, og følgelig ikke til sin Stands Fordeel, som Haastrup, saa man deraf seer, hvorledes Deputerede af samme Valgklasse kunne, endog i reelle Sager, have ganske modsatte Anskuelser. Den ene af disse her nævnte, nemlig Haastrup, der meest talede til Bondens Fordeel, er desuagtet ikke bleven valgt; om den anden vil faae bedre Held, vil Tiden vise. Slutteligen vil Jndsenderen henvise til hvad der-Om Valg til Deputerede har været indrykket i Hr. Cancellieraad Hempels Avis No. 220 af 27 Novbr. og i Hr. O. Thomsens Avis, No. 189 og 190 af 26 og 28 Novbr. d. A. – Det var særdeles ønskeligt at dette blev atter læst og taget i nøieste Overveielse i de Valgdistricter, i hvilke Valgene endnu staae tilbage, og at en og anden retsindig Mand vilde, Enhver i sin Kreds, gjøre den Ukyndige opmærksom paa, at han ikke bør lade sig afholde fra at give sin Stemme til den, der baade kan og vil virke til fremtidigt Held for den Stand, der vælger En Vælger af 13de Landdistrict. ham.